انگلستان مدافعه وزیری گیوین ویلیامسن ایشدن بوشه تیلدی.
ویلیامسن نینگ, ملی خوفسیزلیک کینگشیده, چین نینگ هواوی شرکتی بیلن یَشیرینچ اوچره شوو لر اوتکزگن لیگی نینگ کورینگن لیگی سببلی ایشدن بوشه تیلگن لیگی معلوم قیلیندی.
انگلستان باش وزیرلیگی تامانیدن بیریلگن یازمه بیاناتده, باش وزیر ترزا می نینگ, ویلیامسن گه یازگن مکتوبیده, "افسوس که ایندی سیز گه ایشانمیدیگن لیگیم نی بیلدیریش گه مجبورمن" دییه قید ایتگن لیگی بیلدیریلدی.
ویلیامسن نینگ اورنیگه عیال و تینگلیک وزیری پینی موردانت نینگ مدافعه وزیری ایتیب تعین قیلینگن لیگی معلوم قیلیندی.
اوتگن هفته ده انگلستان نشراتی اورگان لریده, حکومت نینگ 5 جی شبکه سی نینگ واجلنتیریلیشی اوچون چین نینگ هواوی شرکتی گه معلوم مقیاسده اجازت بیریش اوچون تیارگرلیک اوتکزیاتگن لیگی بیلدیریلگن ایدی.
انگلستان حکومتی و استخباراتی, اوشبو خبر نینگ منبعی نی قیدیریش گه قرار قیلدی.
انگلستان ملی خوفسیزلیک کینگشی ییغیلیشی باش وزیر می ریاستی آستیده قوراللی کوچ لر و استخبارات مسئول لری نینگ اشتراکی بیلن هفته ده بیر مراتبه بولیب اوتماقده.
حاضرچه هواوی شرکتی نینگ 5 جی بیلن علاقه لی قنده ی بیر رول گه ایگه بوله دیگن لیگی توغریسیده رسمی بیانات بیریلمس ایکن, فقط گینه, اوشبو خصوصده بهار نینگ سونگگی گه قدر قرار قیلینیشی نینگ پلانلنگن لیگی معلوم قیلینگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
